Lole

Ko e lole ko e hingoa ia maʻa e ongo fuʻu ʻakau siʻi. ʻOku manakoa kinaua ʻi he ʻapi ngoue.

Ko e lole ʻe taha pe pekōnia ko e fuʻu ʻakau ʻomi ki Tongá ni. Ko haʻane anga fakaofo ko e taʻepotupotumālie ʻo e ngaahi lau. ʻOku lahi ʻaupito ʻa e ngaahi faʻahinga ʻo e pekōnia, mahalo pē ko e faʻahinga ʻoku manakoa ʻi he ngaahi ngoue Tonga ko e B. semperflorens ia, ka ʻoku ui ko e 'lole' ko e faʻahinga kotoa pē.

Ko e lole ʻe taha pe lou ʻileʻila (hingoa taʻefakalakanga) ko e fuʻu ʻakau ʻomi ki Tongá ni mei Vanuatu. ʻOku faʻa ngāueʻaki he ʻā, ko e ʻā ʻileʻila. Ko e meʻa taau ke tokangaʻi hono lau ʻileʻila mo e lanumata, kulokula pea mo e hinehina.

ʻOku tatau (pē ha faʻahinga kehe, ʻoku ʻikai pau ʻa e kau saienisi) mo e Breynia nivosa 'Roseo-picta'  (W. Bull) Small, pea mo e Phyllanthus nivosus W.G. Sm. Ko e kāinga ʻo e Phyllanthaceae naʻe haeʻi mei he Euphorbiaceae ʻoku taʻefuoloa.

Hingoa ʻi he ngaahi lea kehe
pekōnia
pīkōnia, pēkōnia (lea fakamauli)

lou ʻileʻila
eomonon (lea fakanaulu)
kāpaiē, maemae (lea fakakuki); ko e kāpaiē ʻoku ngāueʻaki maʻa e ngaahi ʻā kotoa

Tataku
http://www.hear.org/pier/species/breynia_disticha.htm
http://cookislands.bishopmuseum.org/species.asp?id=5840
Plants of Tonga; T.G. Yuncker; BPB bulletin 220, Honolulu 1959